CELEX: 62008CN0425
Language: el
Date: 2008-09-26 00:00:00
Title: Υπόθεση C-425/08: Αίτηση για την έκδοση προδικαστικής αποφάσεως, την οποία υπέβαλε το Conseil d'État (Βέλγιο) στις 26 Σεπτεμβρίου 2008 — Enviro Tech (Europe) Ltd κατά Βελγικού Δημοσίου

20.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 327/12
            
         Αίτηση για την έκδοση προδικαστικής αποφάσεως, την οποία υπέβαλε το Conseil d'État (Βέλγιο) στις 26 Σεπτεμβρίου 2008 — Enviro Tech (Europe) Ltd κατά Βελγικού Δημοσίου
   (Υπόθεση C-425/08)
   (2008/C 327/21)
   Γλώσσα διαδικασίας: η γαλλική
   Αιτούν δικαστήριο
   Conseil d'État
   Διάδικοι στην υπόθεση της κύριας δίκης
   
      Προσφεύγουσα: Enviro Tech (Europe) Ltd
   
      Καθού: Βελγικό Δημόσιο
   Προδικαστικά ερωτήματα
   
               1)
            
            
               
                           —
                        
                        
                           Κατατάσσοντας το [n*προπυλοβρωμίδιο] nPB ως πολύ εύφλεκτη ουσία (R 11) βάσει μιας και μόνο δοκιμασίας η οποία έλαβε χώρα σε θερμοκρασία - 10 °C, συνάδει προς την οδηγία-πλαίσιο 67/548/ΕΟΚ (1), και ειδικότερα προς το παράρτημα αυτής V, σημείο A.9, το οποίο καθορίζει τις μεθόδους προσδιορισμού των σημείων αναφλέξεως, η οδηγία 2004/73/ΕΚ (2);
                        
                     
                           —
                        
                        
                           Κατατάσσοντας το nPB ως τοξική για την αναπαραγωγή ουσία της κατηγορίας 2 (R 60), αφενός, χωρίς σαφείς αποδείξεις, βάσει καταλλήλων μελετών επί ζώων, τυχόν παρατηρηθεισών τοξικών επιπτώσεων ώστε να δικαιολογείται ισχυρό τεκμήριο ότι η έκθεση του ανθρώπου σε παρόμοια ουσία ενδέχεται να έχει τοξικές επιπτώσεις επί της αναπτύξεως και, αφετέρου, βάσει δοκιμασιών ανιχνευουσών τοξικές επιπτώσεις μόνο στα ζώα που έχουν υποστεί συγκέντρωση ύψους 250 PPM, ήτοι έντεκα φορές το ανώτατο όριο και σαράντα φορές τον μέσο όρο συγκεντρώσεως nBP στον οποίο εκτίθεται ο άνθρωπος κατά την κατεργασία του προϊόντος, συνάδει προς την οδηγία-πλαίσιο 67/548/ΕΟΚ, ειδικότερα δε προς το παράρτημα αυτής VI, σημείο 4.2.3, η οδηγία 2004/73/ΕΚ;
                        
                     
                           —
                        
                        
                           Κατατάσσοντας το nPB ως πολύ εύφλεκτη ουσία (R 11) και ως τοξική για την αναπαραγωγή της κατηγορίας 2 (R 60) με την επίκληση της αρχής της προφυλάξεως και χωρίς την τήρηση των μεθόδων και κριτηρίων που τίθενται στα παραρτήματα V και VI της οδηγίας 67/548/ΕΟΚ, συνάδει προς την οδηγία-πλαίσιο 67/548/ΕΟΚ, ειδικότερα δε προς τα παραρτήματα αυτής V και VI, η οδηγία 2004/73/ΕΚ;
                        
                     
                           —
                        
                        
                           Κατατάσσοντας το nPB ως πολύ εύφλεκτη ουσία (R 11) και ως τοξική για την αναπαραγωγή της κατηγορίας 2 (R 60), στηριζόμενη σε δοκιμασίες που διαφέρουν από εκείνες που διενεργήθηκαν επί ανταγωνιστικών προϊόντων, ιδίως επί των χλωριούχων αλογόνων, και κατά παραβίαση της αρχής της αναλογικότητας, συνάδει προς την οδηγία-πλαίσιο 67/548/ΕΟΚ η οδηγία 2004/73/ΕΚ;
                        
                     
         
               2)
            
            
               
                           —
                        
                        
                           Σε περίπτωση μη συμφωνίας της οδηγίας 2004/73/ΕΚ προς την οδηγία 67/548/ΕΟΚ, θα υπείχε το Βασίλειο του Βελγίου την υποχρέωση να απόσχει από τη μεταφορά στο εσωτερικό δίκαιο της κατατάξεως του nPB, όπως αυτή προκύπτει από την οδηγία 2004/73/ΕΚ, και μάλιστα να αποκλίνει από την ως άνω κατάταξη, ενώ, σύμφωνα με το άρθρο 2 της οδηγίας 2004/73/ΕΚ, «Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν προς την παρούσα οδηγία το αργότερο έως τις 31 Οκτωβρίου 2005»;
                        
                     
         
      (1)  Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (ΕΕ ειδ. έκδ. 13/001, σ. 34).
   
      (2)  Οδηγία 2004/73/ΕΚ της Επιτροπής, της 29ης Απριλίου 2004, σχετικά με την προσαρμογή στην τεχνική πρόοδο, για εικοστή ένατη φορά, της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (ΕΕ L 152, σ. 1).